बीएसएफ जवानों ने पकड़ी 2 किलो हेरोइन
श्रीगंगानगर। बीएसएफके श्रीगंगानगर सेक्टर के अधीनस्थ 112 बटालियन के जवानों ने 2 और 3 मार्च को मध्यरात्रि में सीमा चौकी 5 एफडी के इलाके में प्रतिबंधित मादक पदार्थ हेरोइन पकड़ा है। लगभग दो किलो हेरोइन दो पैकेटों में थी। मध्यरात्रि लगभग 12:30 बजे जवान विशेष यंत्र से सीमा पर निगरानी कर रहे थे। इसी दौरान प्रहरियों को तारबंदी के पास संदेहास्पद गतिविधि दिखाई दी तो वे दौड़कर तुरंत वहां पहुंचे।
तारबंदी के पार पाकिस्तान की ओर पदचिन्ह दिखाई दिए। बीएसएफ के स्नाइफर डाॅग के दस्ते ने तारबंदी के पार पाकिस्तान की दिशा में लगभग 30 मीटर की दूरी पर पीले रंग की टेप में लिपटे दो पैकेट (प्रत्येक 01 किग्रा) पाए गए, जिनमें प्रतिबंधित मादक पदार्थ जो हेरोइन प्रतीत होती है। हालांकि तस्कर अंधेरे का फायदा उठाकर भाग निकले।
बाइक पर ले जा रहा था 26 लाख की हेरोइन चालक गिरफ्तार, बाइक जब्त
प्रतापगढ़| रठांजनाथाना पुलिस ने बाइक पर हेरोइन तस्करी कर ले जा रहे एक युवक को नाकाबंदी के दौरान धरदबोचा। पुलिस ने आरोपी तस्कर के कब्जे से 260 ग्राम हेरोइन बाइक जब्त की। जब्त हेरोइन की अंतर्राष्ट्रीय बाजार में कीमत 26 लाख रुपए बताई गई है। हेरोइन के साथ शेर खान (21) पुत्र जमदाद खान निवासी कनोरा थाना रठांजना को गिरफ्तार किया। अदालत में पेश करने पर मजिस्ट्रेट ने उसे 6 दिन रिमांड पर रखने का आदेश दिया। रठांजना एसएचओ भगवान लाल को मुखबीर से सूचना मिली थी कि एक युवक हेरोइन लेकर काजली खेड़ा से मध्यप्रदेश जाएगा।
सूचनापर एसएचओ भगवान लाल मय जाप्ते ने काजली खेड़ा से लालपुरा की तरफ जाने वाले कच्चे रास्ते पर नाकाबंदी की। इस दौरान पुलिस को एक बाइक सवार युवक आता दिखाई दिया। नाकाबंदी को देख बाइक सवार युवक बाइक लेकर भागने लगा, जिसे पुलिस ने पीछा कर धरदबोचा। पूछताछ में युवक ने अपना नाम शेर खान बताया। पुलिस ने आरोपी को एनडीपीएस एक्ट के तहत गिरफ्तार किया। मामले की जांच धमोत्तर थानाधिकारी दीपक कुमार को सौंपी गई है।
एमपी, राजस्थान से सटे गांवों में बेचता है हेरोइन
एएसपी रतन लाल भार्गव ने बताया कि पूछताछ में यह सामने आया कि आरोपी शेर खान मध्यप्रदेश राजस्थान राज्य की सीमा से लगे हुए गांवों में हेरोइन बेचता है। वह अन्य मादक पदार्थों की तस्करी में लिप्त आरोपियों से भी हेरोइन खरीदकर मध्यप्रदेश में बेचता है।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva